kardosdrur/scandi-wiki huggingface dataset:
Emmy Drewsen

Emma "Emmy" Drewsen, født Richter (født 15. november 1800 - død 4. maj 1880), var salonværtinde i Strandmøllen i sidste halvdel og slutningen af den danske guldalder, gift med papirfabrikanten, kammerråd J.C. Drewsen og gennem hans familie velkendt i guldalderens kunstnerkredse.

Liv og gerning 
Emmy Richter var datter af klædekræmmer, kaptajn Hans Lassen Richter og Andrea Wilhelmina Schack. Emmy var anden kone af Johan Christian Drewsen, som hun blev gift med den 28. april 1828. Hun blev dermed stedmor til Michael Drewsen, Christian Drewsen og Ophelia Drewsen, som var Johans Christians børn fra hans første ægteskab med skuespillerinden Johanne Ophelia Rosing, der døde i 1824. 

Drewsen-familien var velhavende og magtfulde papirproducenter, godsejere og politikere, involveret ikke blot i politik og landbrug, men også i guldalderens kunstnerkredse, mæcenvirke og gift på kryds og tværs ind i familier af betydningsfulde kunstnere og politikere. Tante af Emmys mand, Anna Louise Heger, født Drewsen (1751-99) var mor til Kamma Rahbek, den velkendte salonværtinde i Bakkehuset, og hendes yngre søster Christiane Heger, som blev gift med guldalderens digter Adam Oehlenschläger. Kamma og Christiane var dermed kusiner til J.C. Drewsen. Datteren af J.C.D, Ophelia Drewsen samt Anna Drewsen, stedmor til J.C. Drewsen, kom gerne og ofte til Kammas salon i Bakkehuset.

Jonas Collin, velgørende kunstmæcen, politiker, direktør for Kongelig Teater og sekretær af kunstfonden Ad Usus Publicos, var svigerfar til Emmys mands halvbror og Kammas fætter, jurist Adolph Drewsen, der i 1826 blev gift med datteren af Jonas, Ingeborg Nicoline Collin. Jonas samarbejdede tæt med Emmys mand, J. C. og svigersønnen Adolph i Landbrugsforeningen, i deres landbrugsaviser og i landbrugspolitik. Den filosofiske forfatter Viggo Drewsen, Emmys mands halv-nevø, var blevet gift med Henriette Collin, datter af magtfulde finanspolitiker Edvard Collin og barnebarn af selvsamme Jonas Collin, hvor begge Collin var sekretær af fonden.

Guldaldermaleren Jørgen Roed havde malet J.C.Drewsens portræt og modtog også legat fra fonden. Andre kunstnere, inklusive Adam Oehlenschläger, Thorvaldsen, Steen Steensen Blicher, H.C. Andersen og Knud Lyhne Rahbek, Kammas mand, havde også modtaget legater fra fonden.

Guldalderens velkendte digter H.C. Andersen stiftede bekendtskab med Drewsenfamilien gennem Collinfamilien og blev også en rigtig god ven af Emmys stedsøn, Michael Drewsen. Han var hyppig gæst hos Michael og hans kone Amalie i Silkeborg, hvor han blev inspireret til eventyr såsom "Ib og Lille Kristine", samt "Laserne", inspireret direkte af Michaels papirproduktion, hvor tøjlaser og klude blev omdannet til fint papir. H.C. Andersen udvekslede mange breve med Amalie Drewsen, som han tiltalte kærligt for Malle i brevene.

Inspireret af Kamma Rahbek, og af alle personlighederne bekendte eller beslægtede med hendes familie, anlagde Emmy sin egen litterære salon fra år 1850 i det ombyggede landsted Strandmøllen, tæt på Strandmøllens papirfabrik, ejet af hendes mand og stedsønner.

Kildehenvisninger 

Salonværter
Kappelborgskolen

Kappelborgskolen var en folkeskole beliggende i Skagen. Den blev indviet i 1901, og nedlagt i 2005. Bygningen som er tegnet af arkitekt Anton Haunstrup, fungere i dag som byens kulturhus.

I 1913 besøgte kongeparret Christian 10. og Dronning Alexandrine skolen.

Litteratur 
 Kappelborgskolen, Skagen: 75 år 1901-1976

Referencer

Eksterne henvisninger 
 Kulturhus Kappelborgs websted

Folkeskoler
Skagen
Etableret i 1901
Ophørt i 2005
Lauren German

Lauren Christine German (født 29. november 1978) er en amerikansk skuespiller. Hun havde sin første store rolle i filmen A Walk to Remember fra 2002, hvor hun spillede Belinda. I 2016 begyndte hun at spille med i tv-serien Lucifer, hvor hun spiller kriminalbetjenten Chloe Decker.

Eksterne henvisninger 

 

Skuespillere fra Californien
VHV

VHV er en internationalt opererende tysk finansiel virksomhed, hvis primære forretningsområde er forsikring.
VHV er den førende byggeforsikringsselskab i Tyskland. Antallet af ansatte var 3.100. Hovedsædet er beliggende i Hannover. I Tyskland har VHV administrative kontorer i Hamburg, Berlin og München samt filialer i hele Tyskland. Virksomheden blev grundlagt i Hannover i 1875. Virksomheden er et af de tyske 20 forsikringsselskaber i Tyskland og et af de største tyske forsikringsselskaber. VHV er et forsikringsselskab for store byggeprojekter som Rigsdagsbygningen i Berlin og Elbphilharmonie. Siden 1973 har datterselskabet VAV været aktiv i Wien. 2006 togs Wave Management AG över.
I 2007 oprettede VHV et joint venture, Al Ahli Takaful Company, i Saudi Arabien.
I 2008 trådte VHV-koncernen ind på det franske forsikringsmarked.
I 2009 blev Group Center i Hannover nybygget.
I 2011 flyttede Wave Management AG's hovedkvarter fra Hamburg til Hannover. Siden 2012 har VHV samarbejdet med det italienske forsikringsselskab ITAS. Den 1. december 2014 etablerede VHV et fundament til støtte for projekter inden for uddannelse, integration, kultur og videnskab.
 I 2015 blev genforsikringsselskabet VHV Reasürans grundlagt i Istanbul.  I 2016 blev der signeret for mere end 10 millioner kontrakter for første gang. VHV er en multi-brand gruppe.
I 2015, 2017 og 2018 var VHV et af de mest populære tyske forsikringsmærker. I 2017 blev det største digitaliseringsprojekt i selskabets historie indledt. I erhvervs året 2017 blev der for første gang indsamlet mere end 3.000.000.000 bidrag i selskabets historie.
Bestyrelsesformanden har været Uwe Reuter siden 2003.

Datterselskaber er blandt andet:
 Hannoversche Lebensversicherung AG
 Wave Management AG, Hannover
 VHV Allgemeine Versicherung AG, Hannover
 VAV Versicherungs-AG, Wien
 VHV Reasürans AŞ; Istanbul
 VHV solutions GmbH, Hannover

Nøgletal VHV

Produkter og salgs 
VHV tilbyder forskellige forsikringer på områderne ejendom, ansvar, ulykke og teknisk forsikring og motorkøretøjsforsikring.
Desuden er kaution forsikringer distribueres samt produkter til afdækning af aktuarmæssige risici, herunder risiko livsforsikring og invalideforsikring, samt juridisk beskyttelse forsikring og cyber forsikring.
Herudover tilbyder VHV obligatorisk og frivillig dækning inden for genforsikring.

Koncernen sælger sine produkter gennem forskellige distributionskanaler:
 Direkte ( VHV livsforsikring)
 Special salg til byggebranchen
 Om formidlere

Væsentlige aktiebesiddelser 
VHV er involveret som aktionær med 34,02% i NRV's juridiske beskyttelse.

Referencer 

Forsikringsselskaber fra Tyskland
Etableret i 1875
Charged Coupled Device

En Charged Coupled Device (dansk: Ladningskoblet enhed) i daglig tale kaldet en CCD, er en elektronisk komponent der benyttes til at optage billeder digitalt.

CCDen er opbygget af et gitterværk af elektriske brønde/celler. Som navnet antyder er enhedens primære funktion at den er i stand til at flytte elektrisk ladning fra brønd til brønd. Cellerne oplades ved lys-/strålings-påvirkning som beskrevet i den fotoelektriske effekt. Ladningerne aflæses herefter ved at læse den første celle, hvorefter alle andre ladninger flyttes én plads. Dette gentages række for række indtil alle celler er aflæst.

CCDer benyttes i dag i stort set alle sammenhæng hvor der skal optages billeder, fra teleskoper og tv-kameraer til mobiltelefon-kameraer.

Historie 
CCDen blev opfundet i 1969 i USA på AT&T Bell Labs af Willard Boyle og George E. Smith. De to fysikere modtog Nobelprisen i 2009 for deres ideer der førte til skabelsen af CCDen.

Kilder 

Integrerede kredsløb
Billedsensorer
Snehøne

Snehøne (Lerwa lerwa) er en fasanfugl, der lever i Himalaya og det centrale Kina.

Eksterne henvisninger 
  Avibase - the world bird database

Fasanfugle
Fugle fra Himalaya
Fugle fra Kina
Hakon Jarls Død eller Christendommens Indførsel i Norge

"Hakon Jarls Død eller Christendommens Indførsel i Norge" eller blot "Hakon Jarls død" er et dansk digt af Adam Oehlenschläger udgivet i samlingen Digte 1803 i 1802. 

Digtsamlingen var Oehlenschlägers gennembrud og har et præg af ungdommelig lidenskab (han var blot 23 år gammel). Blandt digtene i samlingen er også "Guldhornene", og samlingen regnes normalt i dansk litteraturhistorie som indvarslingen af romantikken. Blandt temaerne i denne kulturstrømning er beundring af naturen, forherligelse af fortiden samt en national vækkelse. I det lys skal "Hakon Jarls død" ses, idet den dansk-norske fortid her er i centrum. Hakon Jarl er den historiske skikkelse Håkon jarl, der regerede Norge i de sidste par årtier i det 10. århundrede. I den periode var kristendommen ved at gøre sit indtog i Norden, og Harald Blåtand var netop gået over til den nye tro i Danmark. Harald overdrog kongemagten i Norge til Håkon, selv om denne fortsat holdt fast i den gamle tro. Norge var imidlertid et splittet land, og Håkon blev mere og mere upopulær. I et oprør, hvor blandt andet den døbte Olav Tryggvason deltog, blev Håkon trængt op i en krog og dræbt af en træl. Men i eftertiden blev den kristne Olav udnævnt til konge og kunne nu indføre kristendommen; han blev regnet for Håkons banemand. Oehlenschläger var fascineret af denne afgørende hændelse i norsk historie, måske i højere grad af undergangen af den gamle kultur, inkarneret i Hakons skikkelse, end af den nye tids komme.

Digtet består af 12 strofer på hver 10 linjer med rimmønsteret A-B-A-B-C-C-D-D-E-E.

"Hakon Jarls død" indgår i lyrikantologien af 12 digte i Kulturkanonen fra 2006.

Referencer 

Digte fra Danmark
Litteratur i 1802
Kulturkanonen
Bamses Billedbog (album)

Bamses Billedbog er et album med musik og sange fra tv-serien Bamses Billedbog, der blev udgivet i 1986 af Replay Records og Danmarks Radio. Albummet har solgt 170.000 eksemplarer.

Spor

Kilder 

Album fra 1986
Reading F.C. Women

Reading Football Club Women er kvindernes afdeling af den engelske fodboldklub Reading FC. Klubben spiller i FA WSL 1. Klubben spillede i FA Women's Premier League National Division, efter at den rykkede op fra FA Women's Premier League Southern Division, hvorfra de rykkede ned efter 2011–12 sæsonen. De fik en plads i FA WSL, da ligaen blev udvidet i 2014.

Aktuel trup

Meritter 
 South West Combination Women's Football League:
 Vindere (1): 2007/08
 FA Women's Premier League Southern Division:
 Vindere (1): 2012/13
 FA WSL 2:
 Vindere (1): 2015

Stadion 

Navn: Adams Park 
By: High Wycombe, Buckinghamshire
Adresse: Sands Industrial Estate, Hillbottom Road
Kapacitet: 9.617 tilskuere

Referencer

Eksterne henvisninger 
 

FA Women’s Super League
Kvindefodboldklubber i England
Hermès

Hermès International S.A., Hermès of Paris, eller blot Hermès (; er en fransk mærkevareproducent, der forhandler luksuriøse designmærker. Virksomheden blev grundlagt i 1837.

Beklædningsvirksomheder fra Frankrig
Mode
Etableret i 1837
Kosmetikvirksomheder fra Frankrig
Ulvøya (Oslo)

Ulvøya ligger i Indre Oslofjord, teknisk set i Bunnefjorden, kun otte kilometer fra  Oslo centrum. Adgang  til Ulvøya sker via Ulvøybrua fra Mosseveien. Ulvøya er kendt for Sydstranda, en populær sandstrand på øens sydspids, ejet og drevet af Ulvøya Vel.

Natur 
Øen er på ca. 30 hektar, og flere steder på øen er præget af kalkfyrreskov, en sjælden skovtype i Norge. Denne skovtype er fredet på Malmøya. Skråningen mod havet i nordvest er  listet som en vigtig naturtype, hvor det vokser Lysegrøn Radeløv (Asplenium viride). Denne plante er ellers ikke almindelig i Oslo. Miljødirektoratet opgiver om skråningen at «Udsigtshugst er en trussel mod de biologiske værdier.»

Også på Sydstranda findes en særegen naturtype, på ryggen mod vest. Dette er gammel græsmark, og der er fundet interessante karplanter her.

På østsiden af øen er landets eneste (sidste) naturlige forekomst af planten Lav tidsel. Dette er også verdens nordligste forekomst, og den har status kritisk truet (CR) på rødlisten. Men også denne forekomst var ved at blive ødelagt af byggeri. Ved hjælp af frøindsamling, er den nu dyrket frem, og udsat på naboøya Padda.

Ejendom 
Ved reformationen blev Ulvøya krongods, overført fra Mariakirken. Øen har været beboet i hvert fald fra 1500-tallet, da Tosten Tostensen var lejer. Ved folketællingen i 1801 var der fortsat kun et hus på øen, beboet af 14 mennesker. Ved folketællingen i 1865 er der to huse med tilsammen 20 mennesker (det ene af disse huse brændte i 1935). I 1870-tallet blev øen overtaget af Ludvig Dybwad, bror til boghandler Jacob Dybwad. Han ejede øen til sin død i 1896, hvorefter den havde flere ejere. Folketællingen i 1921 viser fortsat kun to husstande/familier, hvoraf i alt 5 personer var over 23 år. I 1923 blev øen  købt af Kristian Gjølberg, som udarbejdede planer for broforbindelse og veje. Broen blev bygget i 1928, og kostede omkring 1/4 million kroner. Gjølberg anlagde også et vandværk, ved Vargveien 32/34. Øen blev så udparcelleret, og planen den gang omfattede 150 villaer.Øya har i dag  næsten 1000 indbyggere.

Kuriosa 
En kuriositet er det at et af de tidligste hastighedsløb for biler (måske det aller første), foregik på den islagte Bunnefjorden i 1912, med start og mål mellom Ulvøya og Nordstrand.

Af andre arrangementer kan nævnes «Ulvøya rundt», en distancesvømning på 2250 m arrangeret af Nordstrand Idrettsforening i årene 1930 – 1952.
Dette stævne blev i 2014 arrangeret igjen under navnet «Ulvøen Rundt - Open Water» arrangeret af Nordstrand IFs Triathlongruppe i samarbejde med Lambertseter Svømmeklubb og Ulvøya Vel. 54 deltagere fuldførte. Bedste tid var 33'00 sidste var i mål på 1:46'29. I gamle dage startede stævnet på fastlandet på Nordstrand-siden, men start og mål blev i 2014 flyttet til Sydstranda.

Eksterne kilder og henvisninger

 Kort presentation af Ulvøya med kort og billerder
 Velforeningens hjemmeside

Øer i Oslofjorden
Øer i Oslo
Millie Bright

Millie Bright (født 21. august 1993) er en engelsk fodboldspiller, der spiller som forsvarer for Chelsea i FA Women's Super League og Englands kvindefodboldlandshold. og for .

Hæder 
Chelsea
FA WSL: 2015, 2017–18, 2019–20, 2020–21
FA Women's Cup: 2014–15, 2017–18 2020–21
FA Women's League Cup: 2019–20, 2020–21
FA Community Shield: 2020
UEFA Women's Champion's League toer: 2020–21

England
Arnold Clark Cup: 2022

Individuel
Vauxhall England Young Player of the Year: 2016
 FA WSL PFA Team of the Year: 2017–18, 2019–20
 FA Women's Super League Månedens spiller: December, 2019
FIFA FIFPro Women's World11: 2020, 2021
Arnold Clark Cup Golden Boot: 2022

Referencer

Eksterne henvisninger 

Kvindelige fodboldspillere fra England
Fodboldspillere fra Chelsea F.C. Women
Fodboldspillere ved sommer-OL 2020
Deltagere for Storbritannien ved sommer-OL 2020
Padda

Padda, eller Skilpadda, er en lille ø på ca. 3 hektar, i Oslofjorden. Den ligger midt i Paddehavet, ud for Bekkelaget og omkranset af Ulvøya, Malmøya og Ormøya.

Paddehavet er et småbådsområde, og på Padda er der havn og oplagsplads værksted og optagningskran for småbåde. Fra fastlandet er der gangbro over til Padda. På toppen af øen er der betonfundamenter fra tyskernes virksomhed under 2. verdenskrig. Oslo kommune overtog ejendommen i 1996.

Der er fra 2008 et plantefredningsområde på øen. Tidligere hed øen Tistelholmen, et navn som vistnok skal komme af fuglenavnet tejst. Lige sydvest for Padda ligger Galteskjær, også kaldet Kaffeskjæret. Her var det tidligere stativ for tørring af fiskenet.

Referencer

Eksterne henvisninger 
 Padda Båtforenings hjemmesider
 Historien om slippen og verkstedet på Padda - Sørfonden slipps nettsider

Øer i Oslofjorden
Øer i Oslo
Spæk

Spæk er et tykt lag fedtvæv, som ligger mellem huden og muskler hos havpattedyr, specifikt hos alle arter af hvaler, sæler og søkøer.

Til forskel fra pels (som det ses hos havoddere), der indeholder luftlommer for at isolere, så har spæk den fordel, at det ikke komprimeres under tryk. Dette gør at spæk kan isolere lige godt ved atmosfærisk tryk som langt under havet, hvilket gør det effektivt for bl.a. hvaler der kan opholde sig i længere tid i vand, der er helt ned til 4 °C. Når dyret dykker ned i koldt vand vil blodkar, der dækker spækken, trække sig sammen og formindske blodgennemstrømningen, hvilket øger spækkens evne til at isolere.

Spæk er rigt på omega-3-fedtsyre, og har været en vigtig fødekilde hos inuitter, som kalder det Uqhuq eller uqsuq.

Spæk kan også bruges til at fremstille en række produkter som sæbe, læder og kosmetik, hvilket øgede omfanget af hvalfangst i de arktiske områder. Hvalolie blev også brugt i olielampeer. En enkelt blåhval kunne give op til 50 tons spæk. Hvalrosser er også blevet jagtet for spæk samt deres stødtænder.

Man bruger også ordet "spæk" om det fedt, der er hos svin, som anvendes i mange retter herunder pølser og leverpostej.

Referencer 

Dyreanatomi
Lisette Vind Ebbesen

Lisette Vind Ebbesen (født 2. oktober 1975, Holstebro) er en dansk kunsthistoriker. Hun blev i 2008 direktør for Skagens Museum, i dag Skagens Kunstmuseer, efter knap to år som museumsinspektør på samme sted. Hun har tidligere arbejdet som kunstfaglig assistent på ARoS og hos Galerie MøllerWitt. 

Ebbesen er opvokset i Herborg i Vestjylland og blev i 1995 student fra Ringkøbing Gymnasium. Hun blev i 2005 færdiguddanet som cand.mag i kunsthistorie, fra Aarhus Universitet med speciale i videokunst og specielt den amerikanske videokunstner Bill Viola. Ebbesen var i perioden 2012-2013 desuden medlem af regeringens vækstteam for turisme og oplevelsesøkonomi. Hun er gift, har to børn og er bosat i Skagen.

Bestyrelsesposter 
 KulturarvNord (2007 -)
 Klitgaarden Refugium
 Organisationen Danske Museer (2017 -)

Priser og legater 
2016, Carl Jacobsens Museumsmandslegat

Referencer 

Museumsdirektører fra Danmark
Kunsthistorikere fra Danmark
Personer fra Skagen
Personer fra Holstebro
Sandro Pertini

Alessandro Pertini (født 25. september 1896 i Stella, Ligurien, død 24. februar 1990 i Rom) var en italiensk journalist og socialistisk politiker, der var Italiens 7. præsident fra 1978 til 1985.

Eksterne henvisninger 

Italiens præsidenter
Politikere fra Italien
Hilmar Riberholt

Hilmar Bruno Riberholt (født 21. marts 1883 i Aarhus, død 10. marts 1936 i København) var en dansk autodidakt maler.

Hilmar  Riberholt var en af de få danske kunstnere, der i 1920rne og 1930rne  malede nattebilleder. Han specialiserede sig i måneskinsbilleder, udført  om natten ved hjælp af cykellygter, acetylenlygter, til oplysning af  lærredet. Stemningen, der karakteriserer disse billeder, blev også et  gennemgående træk i andre af hans malerier som i Indgangen til Skt. Catharinæ Kirke fra 1915.

Referencer 

  

Malere fra Danmark
VM i landevejscykling 2017 – Linjeløb (U23 herrer)

U23 herrernes linjeløb ved VM i landevejscykling 2017 blev afholdt den 22. september 2017. Løbet foregik over ti omgange på en rundstrækning - i alt 191 km.

Hold og ryttere

Danske ryttere 
 Kasper Asgreen
 Mikkel Bjerg
 Mikkel Frølich Honoré
 Casper Pedersen
 Michael Carbel
 Jonas Gregaard Wilsly

Resultater

Eksterne henvisninger 
 

Linjeløb (U23 herrer)
VM i landevejscykling 2017 – Linjeløb (junior damer)

Junior damernes linjeløb ved VM i landevejscykling 2017 blev afholdt den 22. september 2017. Løbet foregik over over fire omgange på en rundstrækning, i alt 76,4 km.

Resultater

Eksterne henvisninger 
 

Linjeløb (junior damer)
Indvielsen

"Indvielsen" er et dansk digt af Adolph Wilhelm Schack von Staffeldt udgivet i samlingen Digte i 1804. 

Den indvielse, som digtets titel hentyder til, er digterens modtagelse af sin digterevne fra musen fra himlen. Det beskrives, hvordan naturen omkring ham pludselig opleves anderledes, men samtidig længes han nu mere efter en ophøjet tilværelse i himlen.

Digtet består af fire strofer på hver seks linjer med rimmønsteret A-B-A-B-C-C.

"Indvielsen" indgår i lyrikantologien af 12 digte i Kulturkanonen fra 2006.

Referencer 

Digte fra Danmark
Litteratur i 1804
Kulturkanonen
Langerhuse

Langerhuse er en meget lille landsby, der ligger blot få meter fra klitterne, ud til Vesterhavet i Nordvestjylland, nordvest for Harboøre. Langerhuse ligger 4 km fra nærmeste beboelse og forretninger.

Langerhuses historie går tilbage til et tidspunkt omkring år 1790. I begyndelsen var det blot en lille landsby, hvor fiskere og deres familier holdt til. Men omkring 1880 begyndte de fleste af Langerhuses indbyggere at flytte helt ned til Ringkøbing Fjord og slog sig ned der, fordi det var for risikabelt at fiske ude i det voldsomme Vesterhav. I dag bor der stort set ikke flere fiskere i Langerhuse, og der er kun omkring 30-50 fastbyggere.

Eksterne henvisninger
 'Historie'  fra Langerhuse.com

Lokaliteter i Lemvig Kommune
Python Pro

Python Pro er et dansk cykelmærke, grundlagt af Leif Nielsen i 2002 i Vordingborg.

Blandt hold og ryttere som er sponseret af Python Pro er Team Cult Energy, BHS-Almeborg Bornholm og Lasse Norman Hansen.

Eksterne henvisninger 
 www.pythonpro.dk

Vordingborg
Etableret i 2002
Sportsudstyrsproducenter fra Danmark
Cykelproducenter
Cykelmærker
Michelle Lauge Quaade

Michelle Lauge Quaade (født 18. maj 1991 i Frederikssund) er en dansk cykelrytter, som kører for . Hun arbejder som videnskabelig assistent på Københavns Universitet.

I 2010 vandt hun DM i omnium på bane.

Hun har blandt andet vundet sølv ved DM i enkelstart på landevej i 2011 og 2012.

Ved VM i landevejscykling 2017 var Quaade sammen med Rasmus Staghøj, Brian Nygaard, og Rolf Sørensen TV 2’s kommentatorer ved damernes konkurrencer.

Som en del af damernes par nummer syv med makker Amalie Winther Olsen, blev Michelle Quaade 4. februar 2019 diskvalificeret og bortvist fra Københavns seksdagesløb i Ballerup Super Arena, efter hun kom i klammeri med løbsdirektør Michael Sandstød. Efter episoden blev Sandstød meldt for vold, og Københavns Vestegns Politi valgte at rejse tiltale mod ham, og sendte sagen til behandling ved domstolene. Sandstød blev efterfølgende frifundet.

Privat 
Michelle Lauge Quaade blev 4. oktober 2014 på Københavns Rådhus gift med cykelrytter Rasmus Quaade.

Hun begyndte i 2012 at læse til dyrlæge på Københavns Universitet, og er nu videnskabelig assistent hos Institut for Veterinær- og Husdyrvidenskab under det Det Sundhedsvidenskabelige Fakultet.

Referencer

Eksterne henvisninger 
 
 Michelle Lauge Jensen på feltet.dk
 Michelle Lauge Quaade hos Københavns Universitet
 
 

Personer fra Frederikssund
Kvindelige cykelryttere fra Danmark
Ansatte ved Københavns Universitet
Silas Weir Mitchell

Silas Weir Mitchell (født 30. september 1970 i Philadelphia i Pennsylvania) er en amerikansk skuespiller som er mest kendt for at spille forstyrrede og ustabile karakterer. Han har haft gæsteroller i tv-serier som CSI: Miami, 24, My Name Is Earl og Prison Break. Han har også spillet i filmene Rat Race og The Whole Ten Yards. Han spiller også i tv-serien Grimm.

Filmografi 
 The Patriot (1998)
 Inferno (1999)
 Ti fod under (2004)

Kilder

Eksterne henvisninger 
 

Tv-skuespillere fra USA
24 Timer-skuespillere
Skuespillere fra Pennsylvania
Personer fra Philadelphia
Reggie Lee

Reggie Valdez kendt som Reggie Lee (født 4. oktober 1975), er en amerikansk skuespiller.

Han spillede i 2007 rollen som Tai Huang i Pirates of the Caribbean: Ved verdens ende. Han har også spillet rollen Bill Kim i tv-serien Prison Break og som Sgt. Wu i Grimm.

Filmografi 
 The Fast and the Furious (2001)
 Drag Me to Hell (2009)
 Safe (2012)
 Here Comes the Boom (2012)

Eksterne henvisninger 
 

Tv-skuespillere fra USA
Amager Cykle Ring

Amager Cykle Ring er en dansk cykelklub med base på Amager, og klubhus i Kastrup. Klubben blev grundlagt den 1. august 1940 under navnet Amager Cykle Club, og fik det nuværende i 1964, efter en fusion med Cykelklubben 1960.

Klubben har DCU-elitehold, og var arrangør af det store cykelløb Amager Rundt.

Kendte medlemmer 
 Magnus Bak Klaris
 Rasmus Bøgh Wallin
 Amalie Dideriksen
 Brian Holm (æresmedlem)
 Tobias Kongstad
 Hanne Malmberg
 Mattias Skjelmose

Se også 
 
 ACR Women Elite

Eksterne henvisninger 
 Klubbens websted
 
 

Cykelklubber i Danmark
Tårnby Kommune
Etableret i 1940
Sport på Amager